Mutatnék pár fényképet.
Ő itt a kicsi Sheena.
Cuki, nem? Nagyon édes.
Életem legszebb évei azok voltak,
amikor mind a három gyerek velem volt.
Mindannyiukat szerettem.
Tessék. Ez itt…
Mekhail és én vagyunk,
nem emlékszem már, hol, valami nyaraláson.
Az az igazság, hogy ez nem családi vakáció volt.
Ez a kép 2005-ben készült.
Az első alkalom,
hogy találkoztam Indranival.
Indrani Kolkatába, egy ötcsillagos szállodába hívott minket.
Azzal fogadott, hogy:
„Adok pénzt a továbbtanulásotokra”,
és hogy a szüleiről, az én nagyszüleimről is gondoskodni fog.
Egy feltételt szabott.
Nem szólíthatjuk anyának.
Mások előtt ő a nővérünk lesz.
„Pénzre van szükségetek, én segítek.
De meg kell őriznetek ezt a titkot. ”
Ezt azért mondta,
mert a férfi, akinek a felesége volt,
Peter Mukerjea egy nagyon híres ember.
Gazdag és befolyásos.
Indrani nem akarta, hogy a múltjából bármi
gondot okozzon Peternek.
Utána azt mondta: „Van még egy lányom.
Ő sem tudhatja meg, hogy a gyerekeim vagytok. ”
Indrani nem akarta, hogy kiderüljön,
van még két gyermeke.
A hazaúton Sheena és én nagyon feldúltak voltunk.
A nagyszüleink akkor
azt mondták nekünk:
„Itt a lehetőség,
gondoljatok magatokra. ”
Úgy döntöttünk, hogy a jövőnk érdekében elfogadjuk az ajánlatot.
Talán ha nem ülünk fel arra a repülőre…
Sheena most is élne.
INDRANI MUKERJEA: ELTEMETETT IGAZSÁG
2012 MÁJUSA
A történet folyton változik.
RAHUL MUKERJEA HANGJA
Itt valami bűzlik.
Feltennék egy kérdést, oké?
Muszáj őszintének lenned velem.
PETER MUKERJEA HANGJA
Kérdezz!
Mert ha később kiderül, hogy tudtatok
valamit arról, ami történt,
az szíven ütne. Az nagyon…
Fiam! Hidd el, esküszöm az életemre.
Figyelj! Az életemre esküszöm, hogy nem mondok neked semmit,
nem találok ki semmit, és csak olyasmit mondok,
amit tudok.
Majdnem egy éve
került napvilágra a szenzációs Sheena Bora gyilkossági ügy.
Számos csavarra és fordulatra derült fény,
de egyik sem volt olyan megdöbbentő, mint ez.
A CBI letartóztatta Peter Mukerjea-t
gyilkosságban való bűnrészességért.
Miközben az összeesküvésről beszéltek,
a nyilvánosság máig nem tudhatta,
miért vádolta meg a CBI Peter Mukerjea-t…
A SHEENA-FELVÉTELEK PETER MUKERJEA VÉGZETE?
…és miért tartóztatták le.
Húsz darab, páratlan hangfelvétel!
Beszélgetések, melyekből kiderül,
hogyan vezette félre Peter és Indrani Rahult,
ami felettébb gyanús.
Ezeket a beszélgetéseket maga Rahul rögzítette
2012-ben, Sheena Bora eltűnésének idején.
Rahul volt az,
aki olyan perdöntő bizonyítékkal szolgált apja, Peter Mukerjea ellen a CBI-nak,
ami a korábbi médiamágnás letartóztatásához vezetett.
Ön mondta a CBI-nak, hogy az apja tudta?
Ön szerint az apja ártatlan?
Nem adhatok magyarázatot…
PETER FIA
mert nem akarom veszélyeztetni a nyomozást.
De azt tudom, hogy az apám ártatlan.
Ebben biztos vagyok. Teljes mértékben.
Peter írt nekem egy levelet
a születésnapom előtt,
amiben az állt, hogy imádkozik azért,
hogy be tudjam bizonyítani az ártatlanságomat.
És hogy ő Rómeó, és mint a Rómeó és Júliában,
mi is találkozunk, ha ennek az egésznek vége.
Majd másnap, 2016. január 5-én benyújtott egy óvadék iránti kérelmet,
amiben azt állítja: én vagyok a bűnös, és ő semmiről sem tudott.
PETER INDRANIT GYANÚSÍTJA
Peter most azt mondja, hogy a neje, Indrani forralta ki a tervet,
és követte el a gyilkosságot.
Rendkívül törekvő nőként írja le a feleségét,
aki a saját gyerekeit is képes feláldozni a céljai érdekében.
Nem hiszem, hogy lett volna valaha egy olyan pillanat,
amikor Peter megkérdezte: „Hol van Sheena?”
Soha.
2006-ban Sheena Bombaybe jött,
amikor felvették a St. Xavier Főiskolára.
Én fizettem a tandíját.
Úgy éreztem, nagyon hasonlít rám.
Külsőre is…
De még a személyisége is. Nagyon erős lány volt.
Ugyanolyan becsvágyó, célratörő ember.
Ezért is hoztam Bombaybe.
Azt hittem, ez egy jobb út.
Egy nagyváros, ahol sok emberrel találkozhat.
Benne volt a lehetőség, mert nagyon okos volt.
Minden jól ment. Nagyon boldog családot alkottunk.
Marlow-ban lakott, a vendégszobában.
Akkoriban alakult ki köztünk ez a csodás kapocs.
INDRANI MUKERJEA LÁNYA
Olyan közel kerültünk egymáshoz, hogy mindent együtt csináltunk.
Mintha csak testvérek lettünk volna. Nagyon szép volt.
Itt van Sheena és Mekhail Németországban.
Látják?
Szép emlékek…
És itt van…
Mekhail és Sheena, talán Disneylandben.
Együtt voltak ezeken az utakon?
Ezeken? Nem.
Akkoriban engem teljesen lefoglalt a munkám.
Épp akkor indítottam be egy médiahálózatot.
Indrani nagyon megváltozott, miután Peter felesége lett.
Megérezte a sikert, a hatalmat, a gazdagságot.
EGYKORI BARÁT
Peternek és nekem nagyon hasonló természetünk volt.
Ambíció.
Energia. Lángoló szenvedély.
Peter egy indiai Rupert Murdoch volt.
Egy nagyon sikeres csatorna feje volt.
A Star TV arca.
2005-2006 körül,
amikor Peter kiábrándult a Starból,
Indrani és Peter megalapította az INX Mediát.
ÚJSÁGÍRÓ, PUBLICISTA
Én a szívemet-lelkemet beleadtam az INX Mediába.
Az elején nagy zsongás volt a projekt körül.
KORÁBBI VEZETŐ HÍRSZERKESZTŐ
Biztos befutónak tűnt, ami nagy dolgokra hivatott.
INX MEDIA-TÁRGYALÁSOK A TÉT 150 MILLIÓ DOLLÁR
Azt beszélték, hogy ez lehet a következő CNN vagy BBC,
egyenesen Indiából.
INDRANI MUKERJEA: NAGY JÁTÉKOSOK VAGYUNK
Miközben mindenki Peter tapasztalatát akarta viszontlátni az alapcsapatban,
szerintem egy új arcot is kerestek.
„INDRANI A HAJCSÁR, ÉN A RABSZOLGA”
Én voltam az INX arca.
AZ AIDS VILÁGNAPJA 2007 DECEMBERE, MUMBAI
Mrs. Indrani Mukerjea, az INX Media vezérigazgatója.
Indrani.
Mondana pár szót?
Jó estét mindenkinek!
Az INX nevében szeretném köszönteni mindnyájukat!
Peterrel komolyan versengtünk egymással.
A SONY INDIA VOLT VEZÉRE
Mindketten golfoztunk, így jó barátok lettünk.
Meglepett, hogy Peter a feleségét nevezte ki
a cég vezérigazgatójává.
Indranit én sosem tartottam képesnek arra, hogy elvezessen egy ilyen vállalkozást.
Ez számomra komoly figyelmeztető jel volt.
Itt egy nő, aki a semmiből jött,
akinek nincs híres vezetékneve.
Azt hiszem, ez is egy ok arra,
hogy bár egy befolyásos házaspár egyik tagja volt,
mégis mindig kívülállóként kezelték.
A Mukerjea család nagyon okos volt. Egy PR-szakember feladata volt
őt óriási médiaszemélyiségnek láttatni.
VOLT FŐSZERKESZTŐ
Indrani nagyon tudatosan alakította a képet,
amit a média róla mint vezetőről mutatott.
Ekkor kezdett írni róla a Wall Street Journal.
ÖTVEN FONTOS NŐ 2008-BAN
Egy cikkben a világ 50 legbefolyásosabb nője közt említették.
El is küldte nekem azzal,
hogy: „Látod? Ott van Margaret Thatcher,
és én is. ” És így tovább.
Petert és Indranit egyre gazdagabbá tette a siker.
Anyám megadott mindent, amit csak kértem.
De Sheenával és Mekhaillal…
velük egészen más volt, igen.
INDRANI MUKERJEA RÉSZT VESZ EGY GÁLÁN
Indrani eleinte fedezte a kiadásainkat,
de Sheena egyre inkább kezdte úgy érezni,
hogy másként bánik vele, mint Vidhie-vel.
Mindketten a lányai voltak.
Együtt laktak Marlow-ban.
Ami Sheenának nagyon nehéz volt,
mert nem nevezhette Indranit az anyukájának a többiek előtt.
Pedig szívből szerette volna maminak szólítani.
Gyerekkorunk óta…
vártuk ezt az érzést.
De amikor megtaláltuk,
nekünk mégsem járt.
Nem mi választottuk ezt az életet.
Nem mi döntöttünk úgy, hogy ez történjen velünk.
Majd megtudtam, hogy apámat letartóztatták.
Londonban voltam.
Bezárkóztam a szobámba,
fogtam egy üveg Jack Danielst,
megittam az egészet, és úgy három napig aludtam.
Nagyon magányosnak éreztem magam. Őszinte leszek:
rémesen egyedül éreztem magam.
Apám rokonai nagyon óvatosak voltak…
„Vidhie vajon elárul minket?”
„Vigyáznunk kell Vidhie-vel. ”
Lényegében nem volt bevételem.
Egyre fogyott a levegőm.
Kaptam egy elég egyértelmű ultimátumot.
„Ha Indranival vagy, sajnáljuk, de nem segíthetünk. ”
Ahogy elkezdtem egyre csúnyábbakat mondani anyámról,
a család annál jobban elfogadott.
Emlékszem, Shangon nénikém
beszélgetett velem, és azt mondta,
szerinte nem kellene többé anyának szólítanom Indranit.
Inkább szólítsam a nevén. Vagy Lucynak.
Lucy egyenlő Lucifer.
Felpofoztam volna Shangon Das Guptát,
ha valaha szemtől szemben Lucynak nevezett volna.
Megütöttem volna, és kitéptem volna az összes fogát. Ezt elhihetik.
Ezt most is megtenném, ha így merészelne szólítani.
Azt mondtam magamnak: „Nem hiányozhat. Ő nem az én anyukám. ”
És Lucynak kezdtem szólítani.
A tárgyalás 2017 februárjában kezdődött.
Két évvel Indrani letartóztatása után.
A tárgyalás során megállapításra kerül, hogy Indrani bűnös-e, vagy sem.
Hiszek az igazságszolgáltatásban!
ÜGYVÉD
A sokévnyi nyomozás ellenére sem tudjuk még,
mi volt az indíték.
Az indíték elsődleges.
Egy bíró számára nagyon nehéz…
VOLT RENDŐRTISZT
elítélni valakit megalapozott indíték nélkül.
A tárgyalás legelső napja óta követem ezt az ügyet.
Csupán néhány
olyan pontja volt, amit izgatott várakozás övezett.
SENIOR BÍRÓSÁGI RIPORTER
Ilyen Mekhail érkezése.
2018. JÚLIUS 23.
Kezdetben ideges voltam,
mert ez az egész új volt számomra.
INDRANI MUKERJEA FIA
A tárgyalóterem, az ügyvédek.
De megnyugtattam magam, és azt mondtam:
„Harcolnod kell a testvéredért. ”
Szenzációs részleteket és fejleményeket tudhattunk meg Mekhail Bora vallomásából.
Állítása szerint kínozták, hogy mentálisan instabillá nyilváníthassák,
és így ne derülhessen ki az igazság az Indranihoz fűződő viszonyáról.
INDRANI BE AKARTA BIZONYÍTANI, HOGY MENTÁLISAN INSTABIL VAGYOK
EGY ELMEGYÓGYINTÉZETBEN KÍNOZTAK INDRANI PARANCSÁRA – ÁLLÍTJA MEKHAIL
2005-ben, 15 évesen
Indrani elvitt ebédelni, és azt mondta:
„Két órán belül Bengaluruba mész.
A csomagod az autóban, a ruháidat bepakoltuk.
Bengaluruban járod ki a 11. és 12. osztályt,
így döntöttem. ”
Azt sem tudtam, hol van Bengaluru.
BENGALURU
Ma is tisztán emlékszem.
Sírtam. Kirakta a csomagomat, még csak el sem köszönt tőlem.
És elhajtott a diákszálló elől.
Mire az iskolához értem, teljesen elveszett voltam.
Akkor még nem volt mobilom.
Nem tudtam beszélni sem Sheenával, sem a nagyszüleimmel.
Miután már egy éve Bengaluruban voltam,
akkor sem engedték, hogy Indranin kívül mással is beszéljek.
Azt mondta, menjek Bombaybe.
Aznap bemutattak egy vékony, szemüveges, bajszos férfinak.
Sanjeev Khannának hívták.
Nem tudtam, hogy Indrani előző férje volt.
Azt mondta, a munkatársa.
„Elvisz egy bárba. Menj vele!”
Az utolsó, amire emlékszem, hogy ledöntök egy tequilát.
Aztán minden elsötétült.
Mire reggel magamhoz tértem…
mindkét kezemet az ágyhoz kötözték.
A lábamat is.
Két vagy három őr jött be.
Ütni kezdtek.
Úgy fél óra múlva bejött egy orvos.
„Mivel drogfüggő vagy, a nővéred, Indrani
felvetetett ebbe az intézménybe. ”
A Masina Mentális Egészségügyi Központban voltam.
MASINA KÓRHÁZ AZ EGÉSZSÉG A KÜLDETÉSÜNK
Nem tudom, milyen injekciókat adtak.
Elektrosokkal kezeltek.
Teljesen összeomlottam.
Egy hónap múlva Indrani meglátogatott.
Megkérdezte,
jól vagyok-e, mire én: „Hogy lehetnék jól?
Mit tettem?”
Erre kiabálni kezdett.
„Elment az esze!”
„Annyira agresszív!” Meg ilyenek.
Azonnal kirángattak onnan.
Szóhoz sem juthattam.
Az az egy év annyira…
A gyötrelem, amit átéltem…
számomra olyan volt, mint a halál.
De valahogy túléltem.
Aztán eszembe jutott, hogy mindez talán azért történt,
mert mielőtt odakerültem volna,
pár embernek elmondtam,
hogy Indrani az anyám.
Anyaként mégis mit kellett volna tennem?
Hagynom kellett volna, hogy megölje magát a különféle drogokkal?
Anyaként…
helyesen döntöttem, amikor orvoshoz vittem.
INDRANI JOGÁSZOKHOZ FORDULT SEGÍTSÉGÉRT
MEKHAIL KANNABISZFÜGGŐSÉG MIATT A MASINÁBAN
Ez számomra érthetetlen. Átkozott vagy,
ha gondoskodsz a gyerekedről, és átkoznak akkor is, ha nem!
Édes istenem!
Itt síelnek.
Síelés Svájcban.
Sheena és Mekhail. Boldognak tűnnek.
Ez valóban egy szomorú,
nincstelen, nélkülöző életnek tűnik?
Ez már nem csupán anyagi jólét. Ez inkább luxusélet.
Látszik az valahol, hogy olyan életet adtam nekik,
ami Mekhailt boldogtalanná tette?
Itt Mekhail boldogan nevetgél a testvéreivel.
Sheenával és Vidhie-vel.
Ez pedig Sheena és Vidhie.
Látja? Otthon, Marlow-ban. Ott készült.
Sheenával a kapcsolatom
2002 és 2008 között, amíg Rahul képbe nem került, teljesen rendben volt.
Látni ezeken a képeken is.
De minden szétesett, amikor Rahul megjelent.
Peter azért hozta Indiába Rahult,
hogy letelepedjen, hogy időt töltsön velünk, és hogy munkát szerezzen.
Anyám és Rahul sohasem jött ki egymással.
Rahul nem tudta megszokni, hogy apám elvette anyámat.
Rahul már az esküvőjük előtt is
komoly problémát okozott.
Mindig veszekedett, sértegette anyámat.
Megalázta mások előtt.
Az anyám végül feladta.
„Jó, leszarom. Miért viseljem el ezt a szarságot?
Nem leszek kedves veled. ” Rahul ugyanez.
Sheena és Rahul 2008-2009 körül találkoztak.
Rahul sokkal többet volt otthon, ha Sheena is ott volt.
Egy hétvégén,
emlékszem, nagyon korán keltem.
Gyerek voltam, benyitottam mindenhová,
azt se tudtam, mi az, hogy kopogni. Kinyitottam az ajtót, és…
Láttam, hogy egy ágyban alszanak, összeölelkezve.
Kicsit úgy éreztem, elárultak. Kicsit dühös voltam.
Mintha egy cselszövés közepében lennék.
Elég hamar járni kezdtek.
Szerintem őrülten szerelmesek voltak.
Ez tagadhatatlan.
A bejárónőnk, Maya, elmondta anyámnak.
Aki nem örült.
Nem felel meg a valóságnak, hogy elleneztem a kapcsolatukat.
De az tény, hogy aggódtam
Rahul miatt.
Rahul egy naplopó. Nem dolgozik, nem csinál semmit.
És teljesen ellenem fordította Sheenát.
Apám és én titokban találkoztunk Rahullal és Sheenával.
Rahul noszogatta Sheenát.
„Mondd el…
el kellene mondanod Vidhie-nek! El kellene mondanod neki!”
A teraszon ücsörögtünk, amikor Sheena megszólalt.
„Van valami, amit szeretnék elmondani nektek.
Indrani igazából az anyám. ”
Mire én: „Tényleg?
Akkor mi testvérek vagyunk?”
Ez volt a reakcióm.
Hát akkor testvérek vagyunk. Mire ő: „Igen. ”
Megfogta a kezem, és azt mondta: „Testvérek. ”
Ránéztem apára. „Ez őrület.
Anyát szembesítenünk kell ezzel. ”
És mikor megtettük, együtt álltunk elé.
Ő meg csak azt hajtogatta, hogy ez hülyeség, és nem igaz.
Nem éreztem megfelelőnek a pillanatot, hogy elmondjam Vidhie-nek,
hogy Sheena a lányom. És…
Azt hiszem, az, ahogy ez kiderült akkor, én nem…
Igazából nem. Nem is!
Vidhie sosem kérdezett rá. Elnézést!
Én azt sem tudtam, hogy találkoztak!
Csak a letartóztatásom után tudtam meg, hogy Vidhie, Peter és Sheena összejárnak.
Akkor még nem is tudtam! Ez az egész egy hazugság. Nem!
Ezek után Sheena és Rahul egy csapattá vált.
Ők ketten anyám ellen.
És egyre több veszekedés tört ki.
Nagyon sokat vitáztak. Végül Sheena…
Szerintem nagyon dühös lett.
Anyám és Sheena nem beszéltek többé.
Rahul és apám sem.
És persze anyám is tehetett erről, mert azt mondta:
„Ha a fiad így viselkedik,
nem állhatsz szóba vele. ”
Nagyon kimerültünk. Az INX-nél tettem a dolgomat.
Akkoriban talán úgy…
három órákat aludtam éjszakánként,
és minden vasárnap dolgoztam, mert így dolgozott a csapat.
Az INX-ben nem érezte, hogy ő irányít.
Hihetetlenül féltette a pozícióját.
Azt feltételezte, hogy összefognak ellene,
és hogy egyesek ártani akarnak neki,
nem akarják elfogadni a hatalmát, a vezető pozícióját.
A beszámoló megbeszélések miatt Indrani Delhibe jött.
És őrjöngött.
Az éjszaka közepén sírva hívogatta az embereket.
Kérem! Bátran osszák meg velünk
az őszinte véleményüket. A csúnya dolgok irkálása helyett
el is mondhatják nekünk.
Mindent kijavítunk, hogy utána csupa jót írhassanak rólunk.
Beindultak az INX új csatornái.
De nem váltották be a reményeket.
ÚJSÁGÍRÓ
Nem vált tényezővé a médiaiparban,
és kezdtek szétesni a dolgok.
Történetek szivárogtak ki arról,
hogyan dobtak ki embereket, hogyan mérgesedtek el a viták.
Rögtön tudta mindenki, hogy vége lesz.
PÉNZÜGYI GONDOK AZ INX MEDIA 9X-NÉL
Nő voltam, nem a médiaiparból jöttem,
fiatal voltam, és tapasztalatlan.
Így hát természetesen minden azért történt, mert Indrani volt a vezető.
Az INX hatalmas összegeket,
pár száz millió dollárt szerzett.
Ez a sok pénz mind köddé vált két év alatt.
Hogy mire tudták elkölteni, arra sosem jöttem rá.
Ezt az ügyet igen komolyan vizsgálta
nem csak a nyilvánosság, a versenytársak, hanem a befektetők
és a kormány is.
MUKERJEA-ÉK 90 MILLIÓS SIKKASZTÁSA
A Végrehajtási Igazgatóság már nyomozott.
Azt gyanították, hogy a pénzt elsikkasztották.
Eladták a céget, és Angliába költöztek.
Az, hogy sokáig nem Indiában éltek,
táptalajt adott a szóbeszédnek, a pletykáknak…
KOMMUNIKÁCIÓS TANÁCSADÓ
és hát tulajdonképpen eltűntek a színről.
Ha megnézzük ezt az egészet, nagyon sok pénzről van szó.
Szerintem a pénz nagyon komoly indíték, hogy baromságokat csináljon az ember.
SHEENA BORÁT A SZÁMLÁJÁN LÉVŐ PÉNZÉRT ÖLTÉK MEG?
A GYILKOSSÁG FELTÉTELEZETT INDÍTÉKA
SOK PÉNZ
ZSAROLTA AZ ANYJÁT
Egyesekben megfogalmazódott a kérdés: „Vajon Sheena tudott az INX-ügyről?”
„Ismerte az INX-ügy részleteit?”
„Emiatt tűnt el Sheena?”
Közismertté vált, ami a CBI vádiratából kirajzolódott.
Nem találtak pénzügyi szálat.
Ahhoz ragaszkodtak, amit a mumbai rendőrség állított.
És ezután jelent meg az összeesküvés-elmélet.
Az Angliában töltött évek alatt
anyámat teljesen kikészítette mindaz, ami történt.
Nagyon labilis és ideges volt.
Apámmal olyan közel kerültünk egymáshoz,
hogy anyámat kezdtem a szigorúbb szülőnek látni…
aki megmondja, mit ehetek, hány Barbie babám lehet.
Apám meg azt mondta: „Adj meg neki mindent!”
Anyám talán jóval szigorúbb,
és kicsivel erőszakosabb volt a szükségesnél.
Mintha egy pofon nem számítana.
Kaptam egyet, ha feleseltem.
Érzelmileg traumatizált, és megijesztett ez a helyzet.
DÁTUM: 2011. NOVEMBER 14. FELADÓ: RAHUL MUKERJEA
ÜDV, CSALÁD! BOLDOG DÍVÁLIT/ÚJ ÉVET!
SHEENÁVAL ELJEGYEZTÜK EGYMÁST, ÖSSZE FOGUNK HÁZASODNI. JUHÚ!
MÉG NINCS MEG AZ IDŐPONT, DE SZÓLUNK, HOGY HOL ÉS MIKOR LESZ A BULI!
Ez idő alatt Rahul csak egy levelet küldött az eljegyzésről.
És hát anyám nem volt túl boldog.
Feszült volt a helyzet,
és azt hiszem, ez egyre csak fokozódott.
Indrani egy teljesen új identitással jött Mumbaiba.
A szűk körében sem ismerte senki a múltját.
Úgy érezte, ha Sheena felfedi mindezt,
azzal darabokra töri a róla kialakult képet.
Szerintem Sheena és Rahul esküvőjének gondolata
megrémítette Indranit.
Gauhátiban mindenki tudta, hogy az ő gyerekei vagyunk.
Az esküvőn lelepleződött volna a hazugság.
GAUHÁTI
Indrani felhívta a nagyszüleinket.
Azt mondta a nagyanyánknak, hogy meg kell győznie Sheenát arról,
hogy ha hozzámegy Rahulhoz,
elveszíti a gauháti ház rá eső részét,
és eszerint fogják megváltoztatni a végrendeletüket.
Indrani a pénzzel irányította az egész családot.
Ez volt az ő fegyvere.
„Ha nem engedelmeskedsz,
vége az anyagi támogatásnak. ”
Sheena volt az egyetlen a családban,
akit Indrani nem tudott sakkban tartani a pénzzel.
Sheena boldog volt. Azt mondta, boldog Rahullal,
és vele akarja tölteni az életét.
Azok alapján, amiket átéltem…
Félve a következményektől…
szóltam Sheenának.
„Kérlek, légy óvatos!”
2012 MÁJUSA
Sheena azt mondta nekem,
hogy tekintettel erre az egészre,
szerzett egy lakást Oxford Brookesban, de csak januártól.
És hogy a munka, amennyire én tudom, nagyon jól megy neki.
Előléptetésre számított. Nemrég „kitűnő” értékelést kapott.
Semmi értelme, hogy ilyen hirtelen otthagyja a munkahelyét, és eltűnjön
anélkül, hogy szólna bárkinek.
Tehát Sheenával három évig nem beszéltünk. Azt mondtam:
„Figyeljetek! Éljétek csak tovább az életeteket!
Én Angliában vagyok, ti Indiában. ”
Rahulnak persze nem volt munkája.
„Ha boldogok vagytok ott, hát legyen,
de tartsunk némi távolságot!”
Egy szép napon, 2012-ben Sheena megkeresett,
és ez tény, írásos nyoma van.
Azzal keresett meg, hogy találkoznunk kell.
DÁTUM: 2012. MÁRCIUS 9. FELADÓ: SHEENA BORA
CÍMZETT: INDRANI MUKERJEA
A LÁNYOD VAGYOK. EGY RÉSZED ÚGYIS BENNEM ÉL,
AZ ÉLET TÚL RÖVID A HARAGTARTÁSHOZ,
A HAZUDOZÁSHOZ ÉS A BOSSZANKODÁSHOZ.
SZERETTEM VOLNA MINDEZT ELMONDANI, ÉS MEGTISZTÍTANI A KARMÁMAT.
Három év hallgatás után ő volt az, aki e-mailt küldött.
Igen, tudom.
- Miért? - Miért?
Miért írt volna levelet? Hogy elmehessen meghalni?
Nem, én megmondom, miért. Azért…
Azért, mert te meg én nem beszéltünk, papa.
És rosszul érezte magát emiatt.
Azt hitte, ha valamennyire rendezi a viszonyát Indranival,
akkor talán ez is megváltozhat.
2012. ÁPRILIS 7. 17 NAPPAL SHEENA ELTŰNÉSE ELŐTT
Én Sheenával
2012. április 7-én találkoztam.
Hetedikén. Ez a dátum fontos.
2012. április 7.
A Kalina Hyattben találkoztunk.
Azt mondtam neki: „Nézd. Ha találkozol Indranival,
menjetek el vacsorázni! Az klassz.
Írtál neki, hogy béküljetek.
Találkozol vele. Ott van a mesterképzés,
amit meg akarsz csinálni. Ha adna rá pénzt,
de feltételekhez szabja…
Nem azt mondom, hogy ez történt.
Ha az lenne a feltétele, hogy ne maradjunk együtt,
én megérteném. Elvégzed az iskolát,
teszed, amit kell, és én elfogadom.
Én is teszem a dolgomat.
És később újra találkozhatunk. ”
Hosszú vacsora volt. Sok mindenről beszélgettünk, és…
Mert hát sok minden történt. Három évet kellett bepótolnunk.
Sheena tovább akarta képezni magát,
és ki akart szállni abból a kapcsolatból.
Ez egyértelmű volt. Nem is tagadta.
Az egyetlen ok… így utólag…
INDRANI MUKERJEA HANGJA
Lényegében csak azért keresett meg, mert pénzt akart.
- Csak emiatt írt nekem. - Oké…
Más oka nem volt annak, hogy megkeresett.
Kért valaha pénzt öntől Sheena?
Sohasem. Soha, egyszer sem kért tőlem
nagyobb összeget.
Ellenkezőleg! El kell ismernem, hogy az iskolával kapcsolatban
azt mondta, szeretne hitelt felvenni.
Számára megalázó lett volna,
ha pénzt kér vagy követel, hacsak nem élet-halálról van szó.
És miután dolgozni kezdett, nem kapott,
és sohasem kért tőlem semmit.
2012. ÁPRILIS 24. SHEENA ELTŰNÉSÉNEK ÉJSZAKÁJA
Bombayben voltam 2012. április 24-én.
Ennél többet
jelenleg nem mondhatok.
Mert az ügyet még nem zárták le.
Találkozott Sheenával 24-én?
Erre sem válaszolhatok, amíg…
De ez már kiderült a bíróságon, nem?
Persze hogy nem!
Az, hogy Rahul kitette Sheenát, nem jelenti azt, hogy találkoztam vele.
Eddig még nem tudták alátámasztani,
hogy találkoztam volna Sheenával
24-én, vagy később,
vagy bármely napon 2012-ben.
Rahul?
Elmondom, milyen sorrendben történtek a dolgok.
Sheena fél hétre jött az Amarsonsba.
Igen.
Ott vett egy szárit.
Én háromnegyed tízre értem haza.
Ez az egész történet annyira bizarr…
Nem voltam tökéletes anya, de ettől még nem leszek gyilkos.
Miért kellene ölnöm?
Ez nevetséges!
Egyvalamiben biztos vagyok.
Sheena életben van.
És tudom…
hogy ott kalandozik valahol.
A feliratot fordította: Farkas Melinda